# Hódmezővásárhely színészete

Az első hivatásos színtárs. az 1820-as években – Kilényi Dávidé – kereste fel a várost. Bár rendszeresen érkeztek színészek, de a 800 férőhelyes nyári színkör csak 1898. júl. 31-én nyílt meg. A várost mindig elsőrendű vidéki társ.-ok keresték fel; télen a Fekete Sas színháztermében játszottak. Hódmezővásárhely színészetének legjelentősebb időszaka 1945. nov. 22-én kezdődött, amikor az Osváth Béla vezetésével megalakult Hódmezővásárhelyi Színjátszó Társaság bemutatkozott. 1946 ápr.-ától a nyári színkörben játszott a társ. Osváth Jelentős erőket gyűjtött össze: Gombos Kati, Romváry Gertrúd, Apor Noémi, Moóry Lucy, Bessenyei Ferenc szerepelt, s vendégként Somlay Artúr, Gobbi Hilda, Lehotay Árpád, Kőmíves Erzsi, Ajtay Andor is fellépett. 1946 őszétől Osváth a súlyos anyagi terheket vállalni nem tudta, és 1949-ig ismét a mo.-i kerületi rendszer kebelébe tartozott a város. A színkört 1950-ben lebontották. – Ir. Kruzslicz I.: A népkerti nyári színkör ötven éve. (Juss, 1988. jún.); Hetés Gy.: Osváth Béla színháza Hódmezővásárhelyen (1989).

HÓDMEZŐVÁSÁRHELY – nyári színkör