# Banner Zoltán

(Szatmárnémeti, 1932. júl. 12.– ): művészeti író, szerkesztő, előadóművész. Középiskoláit szülővárosában, a történelem szakot a Bolyai Tudományegyetemen végezte. Széles körű szerk.-i és képzőművészeti szakírói munkássága mellett a hatvanas évektől kezdődően önálló szavalóesteket rendezett, és bejárta velük Erdély kisebb-nagyobb városait. Legnagyobb sikerét Horváth Imre-estjével és a több mint százszor előadott Petőfi a hídon c. összeállításával érte el. Mindkettőről hanglemez is készült. Népszerű volt a Lakoma (1975) és a Tűzkör (1980) c. műsora is. 1977-ben két hónapos előadókörúton volt Ausztráliában, s ottani élményeiből könyv is született: Kié vagy, Ausztrália? 1989 óta Mo.-on él.