# Zilahy Pál

(Bp., 1894. márc. 16.–Bp., 1959. nov. 13.): színész. Zilahy Gyula fia. A SzAk-t 1917-ben végezte el. 1918-ban Debrecenben kezdte pályáját. Vezető vidéki társ.-ok: Fekete Mihály együttesének (1922–1923), a miskolci (1925–1929), az újpesti (1929–1930), a debreceni (1932–1933) színházaknak tagja volt. Feladatot kapott a Bethlen téri (1933) és a Belvárosi Színházban is (1934). A bécsi Theater an der Wienben is szerepelt. 1936–37-ben az Erzsébetvárosi Színházban, 1938–1940 között Bánky Róbert társ.-ában, 1941-től 1944-ig az Új Magyar Színházban játszott. 1940–41-ben a Vígszínházban is fellépett. Komikus és jellemszínész volt. F.Sz. Voisin (Lehár F.: Éva); Giulio (Niccodemi: Tökmag); Benedek (Kerecsendi Kis M.: Az első).