# Egri Márta

(Bp., 1950. szept. 11.– ): színésznő. 1973-ban végezte el a SzAk-t és a Vígszínház tagja lett. 1986–1991 között a szolnoki Szigligeti Színház művésznője volt. 1991 óta szabadfoglalkozású színésznő. A filmgyár és a televízió is gyakran szerepelteti. Alkata elsősorban lírai szerepek eljátszására teszi alkalmassá, de vj.-okban és zenés művekben is sikerrel lép fel. Jászai Mari-díjas (1993). F.Sz. Irina (Csehov: Három nővér); Ginevra (Dorst: Merlin); Sade márkiné (Jukio Misima); Roxie Hart (Kander–Ebb–Fosse: Chicago); Rebeca (García Márquez–Schwajda Gy.: Száz év magány); Heléna (Offenbach: Szép Heléna); Diana (Lope de Vega: A kertész kutyája).