# Náray Teri

(Orosháza, 1916. szept. 20.– ): színésznő. Pályáját 1936-ban kezdte a Terézkörúti Színpadon, majd 1938-tól a Vígszínházban játszott. A színházak államosítása után a Petőfi, 1951-től 1957-ig pedig az Ifjúsági Színház művésznője volt. 1957–1972 között a József Attila Színházban szerepelt. Nyugdíjasként azóta is fellép. Elsősorban epizód- és karakteralakítások fűződnek nevéhez. Sokat filmezett. F.Sz. Joan (Vaszary J.: A szőkékkel mindig baj van); Marion (Priestley: Magányos út); Donátffyné (Szigligeti E.: Fenn az ernyő, nincsen kas); Lina (Molnár F.: Olympia); Almina Clare (Coward: Forgószínpad).