# Pesti Kálmán

(Bp., 1869. dec. 21.–Bp., ?): színész, rendező. Bár 1892-ben fejezte be a SzAk-t, de már előtte is szerepelt Győrött (1889), s kisebb színpadokon. Tanulmányai végeztével Rakodczay Pálhoz szerződött. Drámai színész, buffo, pedáns komikus, de a tragikus humort is (Bolond, Sh.: Lear király) kedvelő művészként, rendezőként a vidéki színészet egyik kiválósága. Színműírással is próbálkozott. 1926-ban ment nyugállományba. F.Sz. Lear (Sh.); Cochenil (Offenbach: Hoffmann meséi); Lancelot Gobbo (Sh.: A velencei kalmár); Kritikus (Molnár F.: Testőr); Plumpudding (Huszka J.: Bob herceg); Zsupán (Strauss: Cigánybáró). F.M. A hetedik (zene: Kun Richárd); Slemilek.

M.A. 1893 nyara: Óbudai Kisfaludy Színház; 1893–94 tele: Kassa; 1895 tele: Losonc; 1896: Kecskemét; 1897: Arad; 1898: Győr; 1899 eleje: Népszínház; 1899–1901: Relle István; 1901: Pécs; 1902–3: Kövessy Albert; 1904–5: Népszínház; 1905: Kövessy Albert; 1906–11: Makó Lajos; 1913: bp.-i Új Színpad; 1914–16: Kassa, 1917–1918: Székesfehérvár; 1921: Sátoraljaújhely.