# Faludi Károly; Faludy

(Arad, 1872. febr. 11.–Arad, 1974. febr.): színész. Bádogosinas volt. 1891-ben a ligeti Hőköm Színpad kardalosa és festője lett. Vidéki társ.-oknál, 1896–1899 között Pécsett volt segédszínész, 1900–01-ben Kassán, 1901–02-ben Pozsonyban és Sopronban, 1903–1905 között Sopronban és Fiumében, 1905-től 1909-ig Aradon, 1909–1911 között Pécsett, 1911–12-ben Temesvárott és Budán, 1912–1914 között Győrben működött. Harcolt az I. világháborúban, majd ismét Aradon szerepelt. 1925-ben nyugdíjba vonult. Ezután műkedvelő csoportokat vezetett Aradon. Bonvivánszerepeket alakított. F.Sz. Mujkó (Huszka J.: Gül Baba); Manrico (Verdi: A trubadúr); János vitéz (Kacsoh P.).