# Bencze Erzsébet

(Kispest, 1898. júl. 29.–Kolozsvár, 1924. dec. 25.): színésznő. 1919 szept.-ében kezdte pályáját, 1921-ben Nagyváradon játszott, majd Kolozsvárott Janovics Jenő társ.-ában. Alakításait nem mindennapi drámai erő jellemezte, ezzel magyarázható, hogy mind pályatársainak, mind az egykorú nézőknek az emlékezetében élénken él, noha – korai halála miatt – mindössze öt évet tölthetett színpadon.