# Walleshausen Zsigmond

(Bécs, 1888. dec. 5.–?): festő, bábművész. Cselényi néven is alkotott. Blattner Géza kezdeményezésére, vele és Detre Szilárddal közösen hozták létre a Wayang játékok c. bábelőadást 1919-ben. Bár elsősorban festő volt, de végigkísérték pályáját a bábos kísérletek. 1931-ben Párizsban telepedett le, itt bekapcsolódott az Arc-en-Ciel bábegy. tevékenységébe, mint báb- és díszlettervező, író, fordító, bábmozgató. Részben ő készítette az 1937-es Az ember tragédiája előadáshoz a francia fordítást, bábokat és díszleteket. Kimagasló alkotásai 1934-ben a Magyar legenda c. előadáshoz készített marionettjei és mozgatható maszkja. Az Arc-en-Ciel tevékenységén belül a tradicionálisabb, posztavantgárd irányt képviselte enyhén stilizált, dekoratív bábuival, díszleteivel. Mint festő, grafikus, plakáttervező is jelentős alkotó.