# Seregi László

(Bp., 1928. jún. 12.–Bp., 1991. jún. 5.): rendező, színházigazgató. A SzAk elvégzése után 1951-ben A Magyar Néphadsereg Színházához szerződött. 1956–57-ben a szolnoki, 1957–58-ban a győri, 1959-től 1963-ig a kecskeméti társ. rend.-je, 1963-tól 1972-ig a Fővárosi Operettszínház főrend.-je, 1972–1978 között a József Attila Színház, 1979-től 1989-ig ismét a Fővárosi Operettszínház rendezője. 1988 dec.-étől haláláig a debreceni Csokonai Színház ig.-ja volt. Rendezett drámákat, vj.-okat, zenés darabokat, de igazi sikereit külföldön is operettek színrevitelével érte el. Jászai Mari-díjas (1961), érdemes művész (1987). F.R. Gogol: Leánynéző; Williams: Üvegfigurák; Kálmán I.: Marica grófnő; Katona J.: Bánk bán; Molnár F.: A doktor úr; Fényes Sz.: Maya; Sh.: Szentivánéji álom, Coriolanus; O’Neill: Vágy a szilfák alatt; Beaumarchais: A szevillai borbély; Schiller: Ármány és szerelem; Tamási Á.: Boldog nyárfalevél; Shaw: Szent Johanna; Ö. von Horváth: Mesél a bécsi erdő; Planquette: A corneville-i harangok; Lehár F.: A víg özvegy, A mosoly országa; Leigh–Wasserman: La Mancha lovagja; Lerner–Loewe: My Fair Lady; Hervé: Lili.