# Gassi Ferenc; Glatz

(Pest, 1850–Bp., 1896. ápr. 13.): énekes (tenor), zeneszerző. Pesten jogi és zenei tanulmányokat folytatott. Zeneszerzést Mosonyi Mihálytól, énekelni Párizsban tanult, ahol az Opera tagjaként nagy sikert aratott Verdi: A trubadúr főszerepében. 1878-ban is Manricóként mutatkozott be a Nemzeti Színházban. 1879 okt.-étől itt, majd az Operaházban énekelt hőstenor szerepkörben. 1886-ban visszavonult, politikai pályára lépett, a perui köztársaság konzulja lett. Európa-szerte ismert, népszerű művész volt. Bel canto- és Wagner-énekesként egyaránt kiemelkedő alakításokat nyújtott. Ő volt az első magyar Stolzingi Walzer (Wagner: A nürnbergi mesterdalnokok). F.Sz. Siegfried, Tannhäuser, Lohengrin (Wagner); Faust (Gounod); Radames (Verdi: Aida); Edgar (Donizetti: Lammermoori Lucia); Pollione (Bellini: Norma).