# Abdayné Böszörményi Johanna; Szabó Zsuzsanna

(Hajdúböszörmény, 1810–?): színésznő. 1827-től élettársa, 1836-tól felesége lett Abday Sándor színész-színig.-nak. 1833-ban a Dunántúli Színjátszó Társaság színésznője volt. Később a férje igazgatta társ.-okban játszott. 1877-ben ünnepelte aranylakodalmát. Termetessége ellenére fiatal hősnőket alakított, ez az 1830-as években kritikai viták tárgya volt. F.Sz. Ilka (Kisfaludy K.); Bátori Mária (Soden–Dugonics A.); Donna Diana (Moreto–West); Krisztina (Hell: A 16 éves királyné).