# Pallós Tivadar

(?, 1887. ?–?): zeneszerző, karmester. A Zak-n végzett. 1919–1926 között az Andrássy úti Színház karmestere volt. 1928-ban a müncheni Deutsches Theater zeneigazgatója lett. 1940–44-ben az OMIKE karmestere. Operaparódiákat, vígoperarevüt, operettet, énekes bohózatokat írt Zágon István, Balassa Emil, Békeffi László és Harsányi Zsolt librettóira. Ezeken kívül számos, Nagy Endre, Török Rezső, Emőd Tamás és a kor többi költője által írt verset zenésített meg. Sanzonjait előadta Németh Juliska, Ilosvay Rózsi, Berky Lili, Gózon Gyula. Kupléi ugyancsak színvonalas és ötletgazdag zeneszerzőre vallanak.