# Voith Ági

(Bp., 1944. márc. 17.– ): színésznő. 1966-tól, a SzAk elvégzésétől 1984-ig a József Attila Színház tagja volt. 1984 óta a Thália, ill. az Arizona Színházban játszott. 1993-tól szabadfoglalkozású művésznő. Alakításaira a humor jellemző, ezért elsősorban vj.-i szerepekben látható, de számos zenés darabban is jelentős sikert aratott. 1976-ban Jászai Mari-díjat kapott. F.Sz. Stéphanie (Barillet–Grédy: A kaktusz virága); Az angyal (Gyárfás M.: Kényszerleszállás); Vica (Németh L.: Nagy család); Marie (Magnier: Mona Marie mosolya); Polly (Brecht–Weill: Koldusopera); Erzsébet (Schiller: Stuart Mária); Anya (Vian: Mindenkit megnyúzunk).

VOITH ÁGI – Alisen (Chaucer: Canterbury mesék)