# Szilárdy István

(Bp., 1949. ápr. 22.–Békéscsaba, 1978. nov. 26.): színész. Filmgyári világosító volt, majd Kecskeméten lett segédszínész. A SzAk-n 1973-ban kapott színészi oklevelet. 1973–76-ban a kecskeméti Katona József Színház tagja, 1976–1978 között a debreceni Csokonai Színházban játszott, 1978-ban a Békés Megyei Jókai Színházhoz szerződött. Több m. filmben is szerepelt. F.Sz. Patroclus (Sh.: Troilus és Cressida); Walditauten (Kleist: Heilbronni Katica); Faulconbridge Robert (Sh.: János király); Béres (Sh.: Téli rege); Ector (Száraz Gy.: Az élet vize); Lenszkij (Puskin: Anyegin); Fedotyik (Csehov: Három nővér).