# Bretus Mária

(Cegléd, 1943. jan. 24.– ): táncosnő. 1960-ban végzett az ÁBI-ben, ahol mesterei Szalay Karola és Bartos Irén voltak. Ezután a leningrádi Kirov Színházban, N. Dugyinszkajánál tanult. 1960-tól a Pécsi Balett szólistája. Az 1980-as évek végétől kezdve egyre inkább a pedagógiai tevékenység felé fordult. 1990-től a Magyar Táncművészeti Főiskola tanára. Ösztönös tehetsége, dinamikus szerepformáló készsége, széles kifejező skálája az egy. meghatározó egyéniségévé tette. A Pécsi Balett repertoárjának több mint negyven főszerepét táncolta el. Liszt Ferenc-díjas (1964), érdemes (1972) és kiváló művész (1985). F.Sz. Második csukaszürke (Eck I.: Az iszonyat balladája); Glória (Eck I.: Pokoljárás); Lány (Eck I.: A csodálatos mandarin); Carmen (Alonso); Salome (Eck I.); Puck (Eck I.: Szentivánéji álom); főszerep (Eck I.: Páva variációk, Tavaszünnep, Molière úr, Szonáta, Lót leányai). – Ir. Dallos A.: A Pécsi Balett története (1969).

BERTUS MÁRIA – A lány
(Bartók B.–Eck I.: A csodálatos mandarin)