# Náday Béla

(Bp., 1877. máj. 29.–Bp., 1937. okt. 23.): színész. Náday Ferenc fia. 1898-tól haláláig a Nemzeti Színház tagja volt. 1928-ban örökös tagságot kapott. Nagy sikerrel alakított szerelmes fiatal fiúkat, drámai és klasszikus vj.-i hősöket, később humoros szerepeket. Drámai tehetsége kibontakozását sokáig gátolta az édesapjával való állandó összevetés. F.Sz. Adhemár (Sardou–Najac: Váljunk el!); Bilitzky kadét (Herczeg F.: A dolovai nábob lánya); Ephesusi Dromio (Sh.: Tévedések vígjátéka); Gémesi (Szigligeti E.: A szökött katona); Balassa (Mikszáth K.–Harsányi Zs.: A vén gazember).