# Khell Zsolt

(Bp., 1954. szept. 13.– ): díszlettervező. 1973–1975 között bp.-i Ybl Miklós Építőipari Műszaki Főiskolán, majd 1976–1981 között az Iparművészeti Főiskola belsőépítész szakán folytatott tanulmányokat. Dolgozott a Kiállítástervező Vállalatnál, tanított az Iparművészeti Főiskolán, tervezett a MÁV Tervező Intézetben. 1979 óta díszlettervező. 1984–1986 között a zalaegerszegi Hevesi Sándor Színház, 1986-tól a kaposvári Csiky Gergely Színház tagja, de közben dolgozott más színházaknak – Vígszínház, bp.-i Katona József Színház – is. A művek, a szituációk gondos elemzése, drámai térszerkezetekbe foglalása jellemző színpadépítő és berendező művészetére. Sikerrel szerepelt kiállításokon: Bp., 1983; Prága, 1987; Novi Sad, 1990. F.T. Csehov: Három nővér; Erdman: Az öngyilkos; Bulgakov–Gothár P.: Kutyaszív; Gombrowicz: Yvonne, burgundi hercegnő; Brecht–Weill: Koldusopera; Sh.: Hamlet; Calderón: Az élet álom.