# Szabó Samu

(Hódmezővásárhely, 1903. ápr. 8.–Pécs, 1966. nov. 22.): színész. Szülővárosában lépett színpadra, majd 1923–1927 között Szegeden játszott. Ezt követően számos vidéki társ. tagja volt. 1943-tól Debrecenben szerepelt, ahol 1945–1947 között rendezett is. 1949-től haláláig a Pécsi Nemzeti Színház tagja volt. Pályája elején főként operettekben lépett föl, és táncoskomikusként vált ismertté. Pécsett tért át a vj.-i és drámai szerepekre. Kossuth-díjas (1954). F.Sz. Archibald (Ábrahám P.: Bál a Savoyban); Sir Basil (Lehár F.: Luxemburg grófja); Rettegi Fridolin (Schönthan: A szabin nők elrablása); Puzsér (Molnár F.: A doktor úr); Miska pincér (Kálmán I.: A csárdáskirálynő); Csörgheő Csuli (Móricz Zs.: Úri muri); Akakij (Scserbacsov: Dohányon vett kapitány); Pickering (Shaw: Pygmalion); Kalb (Schiller: Ármány és szerelem); Polgármester (Gogol: A revizor); Harpagon (Molière: A fösvény). Drámái: Aratás előtt (Fendrik F.-cel, 1940 k.); Szerető fia, Péter (Fendrik F.-cel, 1945); Nászút egyedül (1945); Férjem, a gazember (Kőszegi P.-lal, 1946).

SZABÓ SAMU