# Solymosi Ottó

(Bp., 1927. febr. 20.– ): rendező. A SzAk rendezői tanfolyamát látogatta 1947-ig, majd a Royal Revüszínházhoz szerződött. 1948-ban a Magyar, 1951-ben az Úttörő Színház rendezője volt. Rövid filmrendezői tevékenység után 1954 óta a rádióban dolgozik. Vendégként többször rendez fővárosi és vidéki színpadokon. Jászai Mari-díjas (1974). F.R. Jonson: Volpone; Móricz Zs.: Rokonok; Molnár F.–Török S.: A Pál utcai fiúk; Shelley: Hellász; Brecht: Lucullus a bírák előtt.