# Balogh Bodor Attila

(Bp., 1954. febr. 15.– ): színész. 1972-ben a Nemzeti Színház stúdiósa. 1973–74-ben a szolnoki Szigligeti Színházban játszott. 1974-ben felvették a SzAk operett-musical osztályába. 1977-ben végzett és a bp.-i Gyermekszínház szerződtette. 1982-től tagja a Rock Színháznak, ahol vendégként már 1980 óta szerepelt. Miklós Tibor Csillag Nápoly egén c. művét ő állította színpadra. F.Sz. Mr. Bumble (Bart: Oliver); Főeunuch (Miklós T.–Kemény G.–Kocsák T.: A krónikás); Zsebtolvaj (Várkonyi M.–Béres A.: A bábjátékos); Gyéres tanár úr (Móricz Zs.–Kocsák T.–Miklós T.: Légy jó mindhalálig).