# Gyalogh Ödön György

(Toponár, 1912. ápr. 28.– ): színész. Jogi diplomát szerzett, majd Rózsahegyi Kálmán színiiskolájában tanulta a mesterséget. 1936-ban Tolnay Andor társ.-ával Kaposvárott, Sopronban, Székesfehérvárott, Cegléden és Szentesen lépett fel. 1937–38-ban Pécsett és Szombathelyen játszott. 1941-ben a Vígszínház tagja lett. 1959 óta a Nemzeti Színház tagja. Eleinte lírai, szerelmes szerepekben volt sikeres, majd inkább epizódszerepeket alakított. F.Sz. Warwick (Shaw: Szent Johanna); Öreg Capulet (Sh.: Rómeó és Júlia).