# Koncz Gábor

(Mezőkeresztes, 1938. júl. 8.– ): színész, rendező. 1963-ban fejezte be a SzAk-t, majd egy-egy évadot Miskolcon és Kecskeméten töltött. 1965–1974 között a József Attila Színház, 1974-től a Vígszínház tagja. 1984 óta a Madách Színházban játszik és rendez. Erőteljes, nagy jellemformáló erővel rendelkező színész, gyakran filmezik. Jászai Mari-díjas (1968), érdemes művész (1982). F.Sz. Szakhmáry Zoltán (Móricz Zs.: Úri muri); Henrik király (Anouilh: Becket); Randle P. Murphy (Kesey–Wasserman: Kakukkfészek); John Proctor (Miller: A salemi boszorkányok); Vang, vízárus (Brecht: A szecsuáni jólélek); Márton (Görgey G.: Komámasszony, hol a stukker?); Gens (Sobol: Getto); Kent (Sh.: Lear király). F.R. Fo: Nyitott házasság; Achard: A bolond lány.

Koncz Gábor – Pompeius (Sh.: Antonius és Cleopatra)