# Fodor Antal

(Báránd, 1941. jan. 1.– ): táncos, koreográfus, balettigazgató. Tanulmányait 1959-ben fejezte be az ÁBI-ben, majd Pécsre szerződött, s a frissen alakuló Pécsi Balett tagja lett. Koreográfusi munkássága is ebben az egy.-ben indult. 1968 óta Fodor az Operaház tagja. Legsikerültebb egyfelvonásos kompozícióit a muzikalitás, a neoklasszikus táncnyelvezet és a szimfonikus szerkesztés jellemzi, bár legnagyobb közönségsikerét A próba c. rockbalettel aratta. Ezt a kétfelvonásos művét több kelet-európai egy., köztük a Kirov Balett is felvette repertoárjába. A bp.-i Operaház Kamarabalettjének vezetője 1985–1989 között, s az Operaház balettig.-ja az 1988–89-es évadban. F.K. Ballo Concertante (1966); E-dúr hegedűverseny (1974); Polymorhpia (1975); A próba (1982); A csodálatos mandarin (1984).

FODOR ANTAL és FARKAS ESZTER (próbakép)