# Markovits Bori

(Szeged, 1951. máj. 8.– ): színésznő. 1973-ban végezte el a SzAk-t. 1973–1977 között a Budapesti Gyermekszínházban, 1977–79-ben a Pécsi Nemzeti, 1979–1984 között a debreceni Csokonai Színházban szerepelt. 1984-től a Szegedi Nemzeti Színház tagja. Kezdetben naivaszerepeket alakított, később prózai és zenés darabok karakterszerepeit játszotta el, amelyekben humorérzéke jól érvényesült. F.Sz. Helga (Zorin: Varsói melódia); Stephanie (Barillet–Grédy: A kaktusz virága); Irma (Breffort–Monnot: Irma, te édes); Erna (Ö. von Horváth: Kazimir és Karolin).