# Belitska-Scholtz Hedvig

(Bp., 1944. márc. 25.– ): színháztörténész. 1968-ban diplomát szerzett az Eötvös Loránd Tudományegyetem német–művészettörténet szakán. 1968–1980 között a Magyar Színházi Intézet munkatársa, 1980-tól az Országos Széchényi Könyvtár Színháztörténeti Tárának vezetője. Tanulmányaiban a 18–19. sz.-i színháztörténettel, kiemelten a szcenikával foglalkozik. Kiadta Széchenyi István Magyar játékszínrül c. röpiratának hasonmását (1976), kötetet szerk. Jankovich Miklós, a gyűjtő és mecénás (1772–1846) c. (1985). Könyve: Vásári és művészi bábjátszás Magyarországon 1945-ig (Tihany, 1974); Barokk, klasszicista és romantikus díszlettervek Magyarországon (1976, Berczeli A. Károlynéval); Das Kreutzer-Theater in Pest 1794–1804 (Wien–Köln–Graz, 1988, Somorjai O.-val).