# Boér Emma

(Keszthely, 1850–Bp., 1928. nov. 19.): színésznő. Boér János nevelt lányaként már gyermekkorától szerepelt színpadon. Első számottevő fellépése 1865-ben Kolozsvárt volt Follinus János társ.-ánál. Vele járta Erdély városait 1867-ig. Ekkor a Budai Népszínházhoz szerződött. 1868–1870 között szerződött először a Nemzeti Színházhoz. Kocsisovszky Jusztin volt a következő ig.-ja, majd 1871-ben ismét a kolozsvári társ. tagja lett, ahol 1884-ig játszott, két rövid időszakot kivéve (1873; 1879 Kassa; 1877; 1878). Első férje Dobronyi Ödön; később Szacsvay Imréhez ment feleségül. 1884-től nyugdíjba vonulásáig ismét a Nemzeti Színház tagja volt. Paulay Ede eredetileg a drámai szende szerepkörére szerződtette, de később tragédiák hősnőit is eljátszotta. F.Sz. Reagan (Sh.: Lear király); Gauthier Margit (ifj. Dumas: A kaméliás hölgy); Szerafin (Csiky G.: Buborékok); Hyppolita (Sh.: Szentivánéji álom); Lujza (Schiller: Ármány és szerelem).