# Dőry Virág; Darab

(Bp., 1941. dec. 21.– ): színésznő, jelmeztervező. Először balettképzésben részesült. 1966-ban végezte el a SzAk-t, és két évadra a Vígszínházba szerződött, majd a József Attila Színházban játszott egy évet. 1969-től a Radnóti Színpad, ill. Színház tagja lett. 1990 óta jelmeztervezéssel is foglalkozik. Az 1990-ben újraindított Színházi Élet divat-rovatvezetője volt. Fiatal hősnők ábrázolásától eljutott az érett karakterfigurákig. Több filmben szerepelt. F.Sz. Marie (Büchner: Woyzeck); Mirigy (Vörösmarty M.: Csongor és Tünde); Veronika (Schwajda Gy.: Csoda); Hillné (Shaw: Pygmalion). F.T. Bernhard: Ritter, Dene, Voss; Márai S.: Kaland; Thompson: Aranytó.