# Borsos Barna

(Nagyenyed, 1926. okt. 13.– ): színész. Szülővárosában végezte elemi és középiskolai tanulmányait, Kolozsvárott érettségizett. Színészi diplomát is itt szerzett 1950-ben a Magyar Művészeti Intézetben. Negyvenkét éve a nagyváradi m. társ. jó humorú epizodistája. F.Sz. Pjotr (Gorkij: Utolsók); Beppo (Heltai J.: A néma levente); Scapin (Molière: Scapin furfangjai); Hugolino gróf (Szigligeti E.: A bajusz); Ügyvéd (Shaw: Sosem lehet tudni).