# Hoykó Ferenc

(?–?): színész. 1920-ban a SzAk növendéke volt. 1920–21-ben az újpesti Blaha Lujza, 1921–22-ben a Renaissance Színházban lépett fel, 1922-ben a rövid életű Írók Bemutató Színházában is szerepelt. 1923–24-ben és 1925–26-ban a Belvárosi és a Renaissance Színház, 1924–25-ben, ill. 1926–1929 között a kolozsvári színház tagja. 1929–30-ban a miskolci, 1930–31-ben a Magyar Színház művésze volt. 1931-ben nem volt szerződésben. 1932–1940 között a Belvárosi Színházban működött. 1937–38-ban a Művész Színház tagja is volt. 1941–1944 között a Madách Színházban játszott. A háború után egy ideig nem szerepelt, majd 1953–1957 között a Faluszínház, ill. az Állami Déryné Színház tagja volt. Ezután elhagyta az országot és Dél-Amerikában telepedett le. F.Sz. Landolfo (Pirandello: Hat szerep keres egy szerzőt); Rosencrantz (Sh.: Hamlet); Brazovics Athanáz (Jókai M.–Révész P.: Az aranyember).