# Peremartoni Krisztina; P. Nagy

(Veszprém, 1956. máj. 20.– ): színésznő. 1978-ban végezte el a SzAk-t és a Vígszínház tagja lett. Az 1981–82-es évadot a Népszínház-Várszínházban töltötte, majd a Nemzeti Színházban játszott 1989-ig. Egy-egy évet Nyíregyházán és Pécsett szerepelt. 1991 óta ismét a Nemzeti Színház művésznője. Pályája kezdetén inkább naivaszerepeket, ma már karakterfigurákat alakít. Több gyermekműsort állított össze, lemezei jelentek meg. A televízió is gyakran foglalkoztatja. F.Sz. Albertina (Gombrowicz: Operett); Reich Kató (Fejes E.: Rozsdatemető); Júlia (Sh.: Rómeó és Júlia); Daisy (Ionesco: Rinocéroszok); Kurázsi mama (Brecht); Anna (Márai S.: Kaland); Pasqua (Goldoni: Csetepaté Chioggiában); Varja (Csehov: Cseresznyéskert). Önálló műsorai: Csodák és furcsaságok; Nem ér a nevem, káposzta a fejem.