# Bege Margit

(Galócás, 1926. márc. 6.–Bp., 1967. szept. 5.): színésznő. Az Állami Faluszínházban kezdte pályáját 1952-ben. Kilenc évig tartó falujárás után a Szegedi Nemzeti, majd a kecskeméti Katona József, végül a veszprémi Petőfi Színházhoz szerződött. Egyszerű, kedves megjelenésével, modorosság nélküli előadásmódjával a vidéki közönség kedvence volt. F.Sz. Kata (Sh.: A makrancos hölgy); Lujza (Schiller: Ármány és szerelem); Klári (Sarkadi I.: Elveszett paradicsom).