# Salgó Ernő

(Jánosháza, 1873. dec. 31.–Bp., 1946. ápr. 24.): újságíró, műfordító. Bp.-en orvosi diplomát szerzett, praktizált Párizsban és Berlinben is. 1895-től az Egyetértés, később a Független Magyarország, a Pesti Napló és a Magyarország munkatársa volt, nevét színikritikái tették ismertté. 1899-ben a Magyar, 1903-ban a Király Színház titkára lett, majd az utóbbiban színházi orvosként működött. Számos francia színművet és regényt fordított m. nyelvre. Könyve: Írók és színdarabok (1916).