# Forrai Rózsi

(Bp., 1874. jan. 13.–Bp., 1931. jún. 20.): színésznő. A SzAk elvégzése után (1904) a Thália Társasághoz szerződött, majd 1907 okt.-étől 1924 őszéig a Magyar Színházban játszott. 1924 őszétől 1925 tavaszáig a Renaissance Színház tagja, majd két évadot ismét a Magyar Színházban töltött. 1927 őszétől már egyetlen színházhoz sem szerződött. Hősnő- és naivaszerepek kivételével szinte minden karaktert eljátszott, vj.-ok vénkisasszony- és anyaszerepeitől tragédiák nagyasszonyáig. Alakításait fegyelmezettség, logika, józanság, a jellem apró jellegzetességeinek egységbe foglalása jellemezte. F.Sz. Mária Lujza (Rostand: A sasfiók); Gertrud (Sh.: Hamlet); Dulskiné (Zapolska: Hanka); Warrenné (Shaw: Warrenné mestersége); Perticsné (Csáth G.: Janika); Koltayné (Gábor A.: Dollárpapa).