# Makrai Dénes

(Istensegíts, 1866–Kolozsvár, 1910. dec. 9.): színész, rendező. Kardalosként kezdte pályáját Kolozsvárott 1882-ben, majd hamarosan Miklósy Gyulához került. Ezután 1894-ig Somogyi Károly társ.-ánál szerepelt. 1894–95-ben Krecsányi Ignácnál volt, utána tíz éven át volt Komjáthy János társ.-ának tagja. Még tánctanárságot is vállalt. 1905-től haláláig a Kolozsvári Nemzeti Színháznál volt szerződésben. Kollégái és a kolozsvári közönség körében egyaránt nagy közmegbecsülésnek örvendett. F.Sz. Kántor (Bródy S.: Tanítónő); Jantsó Pál (Herczeg F.: Színházavatás); Sir John Pontefract (Wilde: Egy jelentéktelen asszony).