# Cserényi Béla; Szommer

(Kiskundorozsma, 1924. márc. 9.–Pécs, 1988. jan. 29.): színész. 1952-ben kezdte pályáját a szolnoki Szigligeti Színházban, majd a Békés Megyei Jókai, a kaposvári Csiky Gergely, és a Pécsi Nemzeti Színház tagja volt. 1978-ban vonult nyugdíjba. Karakterszínészi szerepkörben foglalkoztatták. F.Sz. Frascatti (Kálmán I.: A montmartre-i ibolya); Krogstad (Ibsen: Nóra); Viktor (Hubay M.–Ránki Gy.–Vas I.: Egy szerelem három éjszakája); Szellemfi (Szigligeti E.: Liliomfi); Postás (Örkény I.: Tóték); Kurrah (Vörösmarty M.: Csongor és Tünde); Az érsek (Shaw: Szent Johanna); Gilles Corey (Miller: A salemi boszorkányok).