# Szöllősi Rózsi

(Királyháza, 1892. ?–?): színésznő. Pályáját 1910-ben a Vígszínkörben kezdte. 1911-ben férjhez ment Szabolcs Ernő rend.-höz. 1915-ben a Városligeti Színkörben és a Vígszínházban játszott. 1916–1925 között az Apolló Kabaré tagja volt. 1919-ben a Fővárosi Kabaréban, 1924–25-ben a Vidám Színpadon is szerepelt. 1925-ben a Városi Színházban operaénekesként is bemutatkozott. 1926-ban Olaszországban próbálta énekesi pályáját folytatni. További sorsa ismeretlen. A kabaréműfaj népszerű énekesnője volt. F.Sz. Denise (Hervé: Nebáncsvirág); Paris (Offenbach: Szép Heléna); Norina (Donizetti: Don Pasquale).