# Mikolay László

(Bp., 1936. jan. 13.– ): játékmester, rendező. 1957-től 1959-ig a SzAk színész szakának hallgatója, 1968-tól 1972-ig a rendező szakon vendéghallgató volt. 1959-től az Állami Déryné, 1961-től a kecskeméti Katona József, 1964 óta a Fővárosi Operettszínház tagja. Pályája kezdetén színészként is fellépett. F.Sz. Robert, Fernand hadnagy (Hervé: Nebáncsvirág). F.R. Hervé: Nebáncsvirág; Gáspár M.: Az állam én vagyok; Leigh–Wasserman: La Mancha lovagja; Gyárfás M.–Kemény G.–Kocsák T.: Egy nő, akinek lelke van; Ránki Gy.: Muzsikus Péter.