# Holocsy István

(Illésháza, 1950. febr. 18.– ): színész. 1968-ban kezdte el tanulmányait a pozsonyi Színművészeti Főiskolán, és 1973-ban a bp.-i SzAk-n kapott diplomát. 1972-től a komáromi Magyar Területi Színház színésze, 1981-től műv.-i vez.-je is. Színészi eszköztára nagyon gazdag, különböző figurák, különösen a komikus alakok megszemélyesítésére hivatott. Rendezéssel is próbálkozik. 1991-ben Erzsébet-díjat kapott. Pályájának kiugró sikere Caligula szerepe Háy Gyula A ló c. drámájában. F.Sz. Ádám (Madách I.: Az ember tragédiája); Jágó (Sh.: Othello); Hlesztakov (Gogol: A revizor); Bicska Maxi (Brecht–Weill: Koldusopera); Fadinard (Labiche: Olasz szalmakalap).

HOLOCSY ISTVÁN – Caligula (Háy Gy.: A ló)