# Müller Margit

(Bp., 1935– ): táncosnő. Szakmai tanulmányait Trojanov balettiskolájában kezdte, majd Nádasi Ferenc tanítványa lett. 1950-ben az Operaház tagja, 1954–1957 között magántáncosa volt. 1957-től külföldön él. Rendkívül jó technikájú klasszikus balerina. F.Sz. Sári (Harangozó Gy.: Keszkenő); Mária hercegnő (Vojnonen: Diótörő); Odette–Odilia (Messzerer: A hattyúk tava); Tündér (Vashegyi E.: A fából faragott királyfi); Juno (Vashegyi E.: Bihari nótája).