# Vajda Júlia

(Makó, 1957. febr. 16.– ): énekesnő (szoprán). A szegedi Zeneművészeti Szakközépiskola elvégzése után 1979-től Bárdi Sándor irányításával folytatta tanulmányait. Ugyanebben az évben került a Szegedi Nemzeti Színházba mint énekkari szólista, majd 1985-től magánénekes. 1978-ban Middlesborough-ban II. díjat nyert az énekversenyen. Kimagasló alakításokat nyújtott Mozart, Rossini és Verdi operáiban. F.Sz. Susanna (Mozart: Figaro házassága); Oscar (Verdi: Az álarcosbál); Hamupipőke (Rossini).