# Komlóssy Paulina

(?–?): színésznő. Komlóssy Ferenc és Czégényi Erzsébet leánya. Gyermekszínészként 1824-től játszott, előbb az édesapja vezette Dunántúli Színjátszó Társaságnál, majd Kassán. 1837–38-ban a Pesti Magyar Színház színész- és énekesnője lett, ahonnan szüleivel együtt távozott, ezután ismét apja társ.-aiban játszott. Ének- és tánctudásáért kedvelték. F.Sz. Ifjúság (Raimund: Paraszt mint dúsgazdag); Julcsa (Szigligeti E.: A szökött katona); Bibi (Szigligeti E.: Két pisztoly); Adina (Donizetti: Szerelmi bájital); Lucrezia Borgia (Donizetti).