# Magyar Színháztudományi és Színpadművészeti Társaság

(1936–1939): a Szegedi Fiatalok Művészeti Kollégiuma által kezdeményezett, 1936. máj. 10-én alakult, színészeket, irodalmárokat, műtörténészeket, rendezőket, díszlettervezőket összefogó tudományos egyesület. Elnöke Márkus László, titkárai Hont Ferenc és Staud Géza voltak. Feladatául a színjátszás történeti, esztétikai, lélektani vonatkozásainak, ill. a befogadói magatartásnak kutatását tűzte ki. Folyóirata a Színpad volt.