# Siki Emil

(Ivándárda, 1914. jún. 18.– ): díszlettervező, festőművész. Aba Novák Vilmos tanítványaként végezte tanulmányait 1939-ben a bp.-i Iparművészeti Főiskolán. Először a Hunnia Filmgyárban volt gyakornok, majd 1945 után Szegedre szerződött díszlettervezőnek. 1948-ban az Operaházhoz került, majd 1952–1957 között a debreceni, szolnoki, pécsi színházaknak dolgozott. 1957-től 1972-ig a Madách Színház tervezője volt. 1972-től Svájcban él. Festőiség, feszültség, drámai légkör jellemezte színpadképeit. F.T. Sh.: Hamlet; Erkel F.: Bánk bán; Illyés Gy.: Kegyenc.