# Gusztinyi Júlia

(?–Kolozsvár, 1849): énekes-színésznő. Pályáját a Pesti Magyar Színházban kezdte, vendégként, 1840. júl. 11-én lépett fel. 1843-ban operát is játszó társ.-ok tagjaként részt vett a pozsonyi országgyűlési előadásokon. 1844-ben Szabadka, 1845-ben Nagyvárad, 1847-ben Nagybecskerek, 1848–49-ben Kolozsvár voltak pályájának fontosabb állomásai. Könnyebb lírai szopránszerepeket énekelt, népszínművek énekes szerepeiben játszott. F.Sz. Laura (Hirschfeld–Szerdahelyi J.: Tündérlak Magyarhonban); Gianetta (Donizetti: Szerelmi bájital); Zsuzsi (Szigligeti E.: A rab); Marcsa (Donizetti–Szerdahelyi J.: Marcsa, az ezred lánya).