# Simon Zoltán

(?, 1923. jan. 31.–Bp., 1991. szept. 30.): karmester, zeneszerző, zenei vezető. Gyermekkorában 1938-ig volt a Wiener Sangerknaben szólistája. A szegedi egyetemen szerzett bölcsészdiplomát, majd a Zak-n folytatta tanulmányait zeneszerzés szakon. 1954–1985 között a Nemzeti Színházban, 1985-től haláláig a Katona József Színházban volt zenei vezető. Számos zenei összeállítást készített színházi produkciók számára, önálló műveket komponált, színpadi kísérőzenéket tanított be, vezényelt és rögzített felvételre. Zenét szerzett Eck Imre, Györgyfalvai Katalin és Novák Ferenc koreográfiáihoz. Rendszeres közreműködője volt a Szegedi Szabadtéri Játékoknak és a Gyulai Várszínház produkcióinak. Az 1990–1991 tanévben a Zak-n újraindult egyházzenei tanszak tanára volt.