# Verdes Tamás

(Bp., 1936. okt. 4.– ): színész, előadóművész. Már főiskolásként játszott a Nemzeti Színházban, a Vígszínházban és a József Attila Színházban. A SzAk után 1958–1962 között a Miskolci Nemzeti Színház tagja volt. 1962-től szerepelt az Irodalmi Színpadon, a Vígszínházban, a Gyermekszínházban és a Vidám Színpadon. 1969 óta az Irodalmi Színpad, ill. a Radnóti Színház művésze. Kezdetben főként fiatal hősöket alakított, ma már inkább önálló irodalmi műsorokban lép fel. F.Sz. Rómeó (Sh.: Rómeó és Júlia); Jenő (Jókai M.–Földes I.: A kőszívű ember fiai); Janek (Čapek: Emilia Marty titka); Rezeda Kázmér (Krúdy Gy.: A vörös postakocsi); Dezső (Kárpáti P.: Szingapúr, végállomás). Önálló estjei: Szenvedélyes meditáció; Ady; Akarsz-e játszani?