# Le Bon, Girolamo

(Velence, a 18. sz. eleje–Kismarton, 1765 után): színész, színigazgató, zeneszerző, díszlettervező. Francia származású. 1735–36-ban egy Németországban turnézó társ. vezetője. 1735–1746 között, megszakítással, a szentpétervári udvari színház tagja. 1741-ben a pozsonyi operatárs. ig.-ja. 1746 után Berlinben, Drezdában, Potsdamban, Hamburgban szerepelt. 1762. júl. 1-jén Esterházy Miklós herceg feleségével és leányával együtt a kismartoni (Eisenstadt) operatárs.-hoz szerződtette, díszlettervezői munkakörre. Valószínűleg ő készítette a díszleteket Joseph Haydn első operáihoz: Acis és Galatea, Az énekesnő, Naspolya hercegnő. – Ir. Barokk, klasszicista és romantikus díszlettervek Magyarországon (1976).