# Krasznai Ernő

(Bp., 1880. nov. 22.–?): színész, színigazgató. 1900-ban elvégezte a SzAk-t. 1900–01-ben Békéscsabára szerződött, majd 1901–02-ben Kolozsvárra, 1902–03-ban Bajára került. 1903–04-ben Debrecenben működött. 1905–06-ban Aradon, 1906–07-ben Győrben játszott, azután 1908–09-ben visszatért Debrecenbe. 1910-től mint területi színig. működött Bereg, Szabolcs, Ung, Abaúj, Sáros, Szatmár, Máramaros, Ugocsa, Hajdú és Szilágy megyékben. 1916-tól az É-mo.-i színikerület igazgatását vállalta el. 1921-ben az Erdélyi és Bánáti Színtársulat ig.-ja volt.