# Tamás Ferenc

(Marosvásárhely, 1922. okt. 3.– ): színész. 1946-ban szerződött a Székely Színházhoz. 1986-ban nyugdíjazták, de alkalmanként továbbra is fellép. Színes egyéniség, sokoldalú művész, kitűnő poentírozó készséggel. Szerepeinek száma mintegy másfél százat tesz ki. Legnagyobb sikereit a méltatlanul megbántott, igaztalanul szenvedő vagy ellenkezőleg, a másokat megbántó, alaptalanul üldöző figurák megelevenítésével érte el. F.Sz. Bobcsinszkij (Gogol: A revizor); Mitch (Williams: A vágy villamosa); Rankin (Shaw: Brassbound kapitány megtérése); Csebutikin (Csehov: Három nővér); Ory főinkvizítor (Sütő A.: Csillag a máglyán); Sodró Antal (Csiky G.: Cifra nyomorúság).